Emma Perry Carr

Emma Perry Carr (Holmesville, 1880ko uztailaren 23a - Evanston, 1972ko urtarrilaren 7a) estatubatuar espektroskopista eta kimikako irakaslea izan zen. Haren egitura elektronikoa ikertzeko, molekula organikoen espektro ultramorearen analisian  aitzindaria izan zen,

 Biografia 
Holmesvillen (Ohio, AEB) jaio zen, Edmund eta Anna Carr-en hirugarren alaba. Aita eta aitona landa-medikuak eta hezkuntzaren balioaren defendatzaile sutsuak ziren. Carr Ohioko Coshocton hirian joan zen institutura eta goi mailako ikasketak Ohio Estatu Unibertsitatean egin zituen 1898tik 1899ra. 1900 eta 1902 artean Mount Holyoke ikastetxean ikasi zuen. Mount Holyoken lan egin zuen, kimika saileko laguntzaile gisa, ikasketetako azken urtera arte, Chicagoko Unibertsitatera joan zen arte, Kimika Fisikoa ikastera. Bertan 1905ean graduatu zen. Mount Holyoke-ra itzuli zen bi urtez irakasteko, Chicagora itzuli aurretik doktorego bat egiteko, eta 1910ean jaso zuen titulu hori.

 Ibilbidea 
Doktoretza lortu ondoren, Carrrek kimikako eskolak ematen jarraitu zuen Mount Holyoken. 1913an, kimika saileko zuzendari postua lortu zuen. Hidrokarburoak aztertzeko espektroskopia ultramorearen erabileran oinarritutako ikerketa-programa bat ezarri zuen, eta xurgapenen maiztasunen eta konposatuaren errekuntzaren entalpia aldaketaren arteko lotura ezarri zuen. Estatu Batuetako National Research Council-en erreferentziazko International Critical Tables obra egiten parte hartu zuen, Zuricheko Unibertsitateko Victor Henrirekin lankidetzan.

Carr mundu osoan liderra izan zen molekula organikoen espektro ultramoreen erabileran, haien egitura elektronikoak ikertzeko baliabide gisa. Fakultateko kideek, doktoregaiek eta ikasleek ikerketa-proiektuetan parte hartzen zuten lehenengo taldeetako bat zuzendu zuen.

Carr 1946an erretiratu zen. Osasunak huts egin zionean, Evanstoneko egoitza batera joan zen, Illinoisera, James Carr ilobaren eta bere familia osoaren ondora. Bihotzekoak jota hil zen 1972ko urtarrilaren 7an.

 Aukeratutako lanak 

 Carr, Emma P.; Burt, C. Pauline (1918), "The Absorption Spectra of some Derivatives of Cyclopropane", J. Am. Chem. Soc., 40 (10): 1590–1600, doi:10.1021/ja02243a009
 Carr, Emma P. (1930), "A Relation between Ultra-violet Absorption Spectra and Heats of Combustion", Nature, 125 (3146): 237, Bibcode:1930Natur.125..237C
 Carr, Emma P. (1947), "Electronic Transitions in the Simple Unsaturated Hydrocarbons", Chem. Rev., 41 (2): 293–99
 Carr, Emma P. (1957), "Research in a liberal arts college", J. Chem. Educ., 34 (9): 467, Bibcode:1957JChEd..34..467C

 Sariak eta aintzatespenak 

 Carr izan zen 1937an Amerikako Elkarte Kimikoaren (ACS) Francis P. Garvan Urrezko Domina jaso zuen lehena, "emakume kimikoek kimikari eskainitako zerbitzu nabarmena" aitortzeko ezarritako saria.
 Gainera, James Flack Norris saria jaso zuen,  ACSko Ipar-ekialdeko Sekzioko Kimika Irakaskuntzan lorpen nabarmenaren saria 1957ko udaberrian (Mary Lura Sherrill lankidearekin).
 Mount Holyokek laborategi bat izendatu zuen unibertsitatean, haren omenez, 1955ean. Eraikin berdeetarako Energia eta Ingurumen Diseinuko Lidergoaren irizpideen arabera berritu eta berreraiki zen eraikina, eta 2002an ireki zen berriro.

 Erreferentziak 

 Kanpo estekak 

Kategoria:Emakume kimikariak
Kategoria:Emakume irakasleak
Kategoria:Emakume ikertzaileak
Kategoria:Emakume zientzialariak